ไม่ทราบว่า ทานยาคุมกำเนิดไปตั้งแต่วันที่4ของเดือนพฤษภาคม61 แต่ตอนนี้ประจำเดือนยังไม่มา อยากทราบว่า ยาคุมกำเนิดมีผลต่อการมาของประจำเดือนหรือเปล่าค่ั
สวัสดีค่ะ หากเริ่มทานยาคุมกำเนิดเม็ดแรกในวันที่ 4 พ.ค. โดยปกติต้องทานยาไปจนครบ 21 เม็ดก่อน หลังจากนั้น 2-3 วัน ประจำเดือนจึงจะมา แต่หากไม่มา อาจเกิดจาก1. การตั้งครรภ์ เนื่องจากยาคุมกำเนิดไม่สามารถป้องกันการตั้งครรภ์ได้ 100% โอกาสที่จะตั้งครรภ์จึงอาจมีได้2. ผลของยาคุมกำเนิด โดยเฉพาะหากทานต่อเนื่องมานาน อาจทำให้เยื่อบุโพรงมดลูกฝ่อบางลงได้ จึงไม่มีประจำเดือนมาแนะนำให้รอจนครบ 7 วันนับจากวันที่ทานยาเม็ดที่ 21 หรือครบ 28 วันนับจากการทานยาเม็ดแรก หากประจำเดือนยังไม่มา ควรลองตรวจหาการตั้งครรภ์ดูค่ะ หากตรวจไม่พบ ก็ให้ทานยาคุมกำเนิดต่อไปได้เลย (หากยังต้องการคุมกำเนิดอยู่)